Johnny Depp hírek (4. oldal)
[2016-08-14] Kínos felvétel került elő Johnny Deppről
A színész tombolásáról felesége készített felvételt és ez most nyilvánosságra került. Amber Heard engedély nélkül vette fel a férjét, miközben részegen tör-zúz otthon. A felvételt valószínűleg a vágás miatt a bíróságon nem használhatják fel Johnny Depp ellen, ugyanakkor a színész Amber elleni állítólagos erőszakos fellépése sem látszik a videón.
» Videó: Így tombol részegen Johnny Depp
[2016-07-21] Johnny Depp igyekszik csendesen elválni
A színész és felesége, Amber látszólagos csúnya válása talán csendben folytatódhat. Depp igyekszik az ügyvédei által megfogalmazott dokumentumokat aláíratni Amberrel, hogy a továbbiakban ne kerülhessenek napvilágra a jelenlegi vagyonával kapcsolatban információk, sőt személyes dolgairól sem beszélhetne a színésznő. A színész nem szeretné, ha valamelyik címlapon látná viszont azt a listát, melyen például az ingóságai szerepelnek és amelyek egy részére Amber természetesen igényt tart.
[2016-07-15] Johnny Depp 10.8 millió dollárért eladta a velencei kastélyát
A színész akkor szeretett bele Velencébe, amikor a Turista című filmet forgatta. A 17. századi kastélyt még 2011 janurájában vette meg, 13 millió dollárért. A ház a Canal Grandén található.
[2016-07-05] Johnny Depp megszabadult a feleségére emlékeztető tetkóitól
A színész átvarratta a karját és a kézfejét díszítő, Amberre emlékeztető tetoválásait. Az eredetileg Slim feliratot Scumra írták át, még a karját díszítő Ambert ábrázoló tetoválást úgy tűnik egyszerűen átsatíroztatta.
[2016-06-15] Amber nem kíméli a férjét
A színésznő ismét kihívta a rendőröket, amikor Johnny Depp alkalmazottaival szerette volna elvitetni az Amberrel közös ingatlanából a bútorait. A színész ezzel megszegte a bíróság által kiszabott távolságtartási kötelezettségét.
[2016-06-11] Johnny Depp megválik néhány festményétől
Jean-Michel Basquiat festményeit Depp már 25 éve gyűjtötte. Basquiat az első fekete művész volt, aki sztárrá vált. A graffitizést a hetvenes évek végén kezdte, a nyolcvanas évek elején lett nemzetközi hírű. A 27 évesen elhunyt művész nagy rajongója Johnny Depp. Rossznyelvek szerint a színész a válása miatt kénytelen elárverezni a festményeket, de mint kiderült a Christie's aukciósház és Depp között még az év elején elkezdődtek a tárgyalások. Az árverést egyébként Londonban rendezik 2016. június 29-én és 30-án.
[2016-06-09] Johnny Depp régi szerelmei sem hisznek Amber Heardnek
A People információi szerint egy törvényszéki szakértő megállapította, hogy valós az Amber Heard és Johnny Depp asszisztense között történt 2014-es üzenetváltás, melyből kiderült, hogy a színész valóban verte a feleségét. Johnny Depp jobbkeze, Stephen Deuters mindent tagad, több lapnak is azt nyilatkozta, hogy a bizonyítékok hamisak. Közben Depp több exe is nyilatkozott már a színészről és nem tudják elképzelni, hogy ilyet tenne. Lori Anne Allison, Depp első felesége sem hiszi el Amber vádjait, szerinte a színész egy légynek sem tudna ártani.
[2016-06-01] Vanessa is kiáll Johnny Depp mellett
Johnny Depp gyermekei édesanyja Vanessa Paradis is kiállt a színész mellett. A TMZ tette közzé Vanessa levelét, mely így szól: "Mindenkinek, akinek szól, Johnny Depp a két gyermekem apja, egy érzékeny, szerető és szeretett személy. Teljes szívemből hiszek abban, hogy ezek az állítások teljesen hamisak. Mióta Johnnyt ismerem, nem volt példa arra, hogy erőszakos lett volna velem, és ezek az állítások egyáltalán nem illenek arra az emberre, akivel együtt éltem 14 csodálatos évig. Tisztelettel, Vanessa Paradis" Lily-Rose Depp is kiáll az édesapja mellett. A legédesebb és legszeretőbb személynek írja le a színészt. Vanessa eredeti levelét Twitteren is közzétette, a "Bővebben" feliratra kattintva látható.